**Paskaidrojuma raksts  
Madonas novada pašvaldības 2025. gada 30. septembra saistošajiem noteikumiem Nr. 4 “Par dzīvojamo telpu izīrēšana kvalificētam speciālistam Madonas novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| Saistošo noteikumu mērķis un izdošanas nepieciešamības pamatojums | Saskaņā ar Administratīvo teritoriju un apdzīvoto vietu likumu no 2025. gada 1. jūlija ir izveidots jauns Madonas novads, apvienojot Madonas un Varakļānu novadu. Madonas novadā ir spēkā bijušās Madonas novada pašvaldības saistošie noteikumi par dzīvojamo telpu izīrēšanu kvalificētam speciālistam un bijušās Varakļānu novada pašvaldības 2024. gada 30.maija saistošie noteikumi Nr.8 “Par Varakļānu novada pašvaldības palīdzību dzīvokļa jautājumu risināšanā”, kuros noteikta kārtība, kā pašvaldība izīrē dzīvojamās telpas kvalificētam speciālistam. Administratīvo teritoriju un apdzīvoto vietu likuma Pārejas noteikumu 33.8 punktā paredzēts, ka 2025. gada pašvaldību vēlēšanās ievēlētā Madonas novada pašvaldības dome izvērtē novadu veidojošo bijušo pašvaldību, tas ir Madonas novada pašvaldības un Varakļānu novada pašvaldības, pieņemtos saistošos noteikumus un pieņem jaunus novada pašvaldības saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi.  Madonas novada pašvaldība izvērtēja gan Madonas novada pašvaldības saistošos noteikumus par palīdzības sniegšanu kvalificētam speciālistam, izīrējot pašvaldības dzīvojamās telpas, gan Varakļānu novada pašvaldības saistošo noteikumu “Par Varakļānu novada pašvaldības palīdzību dzīvokļa jautājumu risināšanā” daļu attiecībā uz kvalificētiem speciālistiem, un izdod jaunus saistošos noteikumus par kārtību, kādā paredzēta dzīvojamo telpu izīrēšana kvalificētam speciālistam Madonas novadā. Likuma "Par palīdzību dzīvokļa jautājumu risināšanā" 21.2 panta otrajā daļā dots deleģējums pašvaldībai saistošajos noteikumos noteikt kārtību, kādā pašvaldība izīrē dzīvojamo telpu speciālistam, tāpat 21.1 pantā paredzēts, ka pašvaldība, izvērtējot pašvaldības attīstības programmā ietvertās nozares (rīcības virzieni, jomas u.c.) un ar valsts vai pašvaldības funkciju nodrošināšanu saistītos pārvaldes uzdevumus, ar saistošajiem noteikumiem nosaka, kurās darbības nozarēs vai kādu pārvaldes uzdevumu veikšanai nepieciešami speciālisti.  Saistošie noteikumi stāsies spēkā 2026. gada 1.janvārī. Vienlaikus spēku zaudēs Madonas novada pašvaldības 2022. gada 28. jūlija saistošie noteikumi Nr. 26 “Par dzīvojamo telpu izīrēšanu kvalificētam speciālistam Madonas novadā”, Varakļānu novada pašvaldības 2024. gada 30. maija saistošie noteikumi Nr. 8 “Par Varakļānu novada pašvaldības palīdzību dzīvokļa jautājumu risināšanā” zaudēs spēku ar pašvaldības saistošajiem noteikumiem par pašvaldības palīdzību dzīvokļa jautājumu risināšanā. |
| Saistošo noteikumu fiskālā ietekme uz pašvaldības budžetu | Fiskālā ietekme uz pašvaldības budžetu ir nebūtiska. Speciālistu nodrošināšanai ar dzīvojamo telpu tiks izmantotas pašvaldības īpašumā esošās dzīvojamās telpas, kas jau līdz šim ir tikušas izmantotas, lai sniegtu palīdzību dzīvokļa jautājumu risināšanā. |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Nebūtiska ietekme uz konkurenci īres dzīvokļu tirgū.  Uz citām sadaļām nav attiecināms. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Lēmumu par personas atzīšanu par tiesīgu saņemt pašvaldības palīdzību dzīvokļa jautājumu risināšanā pieņem pašvaldības Dzīvokļu jautājumu komisija. Lēmumu par dzīvojamās telpas atzīšanu par speciālistam izīrējamu dzīvojamo telpu, par dzīvojamās telpas izīrēšanu kvalificētam speciālistam, kā arī īres līguma termiņa pagarināšanu normatīvajos aktos noteiktajā kārtībā pieņem Madonas novada pašvaldības dome.  Administratīvās procedūras personai ir bez maksas, pēc dzīvojamās telpas īres līguma noslēgšanas speciālists maksā īres maksu pašvaldībai un samaksā saņemtos pakalpojumus. |
| Saistošo noteikumu ietekme uz pašvaldības funkcijām un cilvēkresursiem | Ar noteikumiem pašvaldība nodrošina Pašvaldību likuma 4. panta pirmās daļas 10.punktā norādīto pašvaldības funkciju – sniegt iedzīvotājiem palīdzību mājokļa jautājumu risināšanā.  Saistošo noteikumu izpildes nodrošināšanā tiks iesaistīti pašvaldības esošie darbinieki, nav nepieciešams veidot jaunas pašvaldības institūcijas vai darba vietas. |
| Saistošo noteikumu izpildes nodrošināšana | Saistošajos noteikumos noteikto kārtību nodrošinās pašvaldības Dzīvokļu jautājumu komisija un pašvaldības dome. |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošo noteikumu prasības ir samērīgas pret ieguvumiem, ko sniedz mērķa sasniegšana, jo bez šiem saistošajiem noteikumiem pašvaldība nav tiesīga sniegt palīdzību dzīvokļa jautājumu risināšanā kvalificētiem speciālistiem. Saistošie noteikumi ir piemēroti iecerētā mērķa sasniegšanai un paredz tikai to, kas ir vajadzīgs minētā mērķa nodrošināšanai. |
| Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46.](https://likumi.lv/ta/id/336956-pasvaldibu-likums#p46) panta trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu projekts no 2025. gada 15. augusta līdz 2025. gada 1. septembrim publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”.  Publikācijā noteiktajā termiņā saņemts vienas personas rakstisks priekšlikums ar diviem ierosinājumiem:  6.2. un 7.1. punktus izteikt šādā redakcijā:  “6.2. kurš līdz 18 mēnešiem strādā vai ir uzaicināts strādāt pašvaldības administratīvajā teritorijā esošā iestādē vai kapitālsabiedrībā šo Noteikumu 7. punktā minētajās nozarēs…”  “7.1. speciālistam ar profesionālo vai augstāko izglītību, kurš nodarbināts Madonas novadā pašvaldības attīstības programmā ietvertajās attīstāmajās nozarēs, neatkarīgi no tā, vai speciālists nodarbināts publiskajā vai privātajā sektorā”.  Izvērtējot iesniegtos ierosinājumus, konstatēts, ka pašvaldībai nav pieejams tik liels dzīvošanai derīgs brīvo dzīvokļu fonds, lai nodrošinātu dzīvojamās telpas paplašinātam kvalificēto speciālistu lokam, un ievērojot to, ka speciālistu nodrošināšana ar dzīvojamo telpu nav obligāts pašvaldības pienākums, ierosinājumi tiek noraidīti.  Pašvaldības domes Attīstības komitejā saņemts viens mutisks priekšlikums palielināt noteikumu 6.2. apakšpunktā mēnešu skaitu no “18” un “60”, kas atbalstīts un grozīta noteikumu 6.2. apakšpunkta redakcija. |

Domes priekšsēdētājs A. Lungevičs